**Elektror fortsætter med at udvide sit sortiment af højeffektive S-HE-ventilatorer i stål/rustfrit stål**

**Fem nye størrelser til højeffektiv transport af store luftmængder i krævende applikationer**

Ostfildern, 03.04.2023 – Elektror airsystems gmbh, den førende producent af industriventilatorer fra Ostfildern, har med serien Steel High Efficiency (S-HE) udviklet højeffektive centrifugalventilatorer af stål og rustfrit stål. Ventilatorerne er ideelle til industrielle anvendelser, der kræver transport af store luftmængder med mellemstore systemmodstande. Elektror har suppleret sit S-HE-program med fem nye størrelser, så du nu kan vælge imellem ni forskellige størrelser til dit anlæg.

**Forskellige varianter til krævende applikationer**

Den udvidede pallette af ventilatorer giver brugerne endnu større fleksibilitet ved valget af løsninger til anvendelsesområder som f.eks.

* udsugning af gasser og dampe
* køling af apparater og maskindele
* be- og udluftning af systemer med middelstore modstande
* lufttilførsel i tørreanlæg
* udsugning af udstødningsgasser i bilindustrien og anvendelse i filtersystemer.

Til opgaver med skiftende luftmængder kan S-HE-ventilatorerne udstyres med frekvensomformere, så omdrejningstallet kan justeres efter behov. Ventilatorerne i rustfri ståludgave er særligt velegnede til krævende miljøer som f.eks. vaskehaller eller fødevareindustrien.

**De tekniske egenskaber giver dig mange fordele**

S-HE-serien dækker luftmængder fra 60 m³/min til 275 m³/min og fra 2000 Pa til 4800 Pa tryk. Hver variant fås i en 50 Hz- og 60 Hz-version. Takket være de enkelte størrelsers præcist forskudte luftkarakteristika kan du vælge den ventilator, der passer til dit specifikke behov.

Pga. de højeffektive impellere opnår centrifugalventilatorerne en høj virkningsgrad med et lavt energiforbrug. Under udviklingen har Elektror lagt stor vægt på impellerens fremragende vibrationsadfærd, selv ved høje eller variable hastigheder. Impellerens belastning er ikke kun beregnet ud fra simuleringsværktøjer men også verificeret ved omfattende cykliske tests på testbænke.

S-HE-serien er kendetegnet ved en forholdsvis kompakt husstørrelse. Standardmotorer, standardflanger og en stabil lasersvejst konstruktion gør de industrielle ventilatorer meget robuste og giver en lang levetid. Desuden muliggør standarddelene en standardiseret og skaleret konstruktion af alle S-HE-ventilatorer i forhold til seriesystemet. Allerede i produktionen åbner dette op for vigtige effektivitetsforbedringer. Udover standardudformningerne tilbyder serien også ideelle muligheder for kundespecifikke tilpasninger.

**Billedtekster:**

S-HE\_Gruppe\_1.jpg:

S-HE-serien tilbydes nu i ni størrelser til højeffektiv transport af store luftmængder i krævende applikationer

Anwendung\_S-HE\_1.jpg og Anwendung\_S-HE\_2.jpg:

Effektiv udsugning og filtrering af luft fra produktions-, genbrugs- og vaskeanlæg. De nye, højeffektive S-HE-ventilatorer i stål/rustfrit stål fra Elektror er alle bygget til krævende applikationer.

**Hvem er vi?**

Elektror airsystems gmbh gør luft anvendelig som et produktionsmiddel. Med vores centrifugalventilatorer, aksialventilatorer og sidekanalblæsere leverer vi altid den rette mængde volumenstrøm og tryk til vores kunders ventilationsprocesser. Takket være brugen af støbt aluminium, stål og rustfrit stål er vores ventilatorer og kompressorer egnede til en lang række forskellige driftsforhold. Skræddersyede løsninger, komplette systemer og ekspertrådgivning fuldender Elektrors kernekompetencer.

Luft er en central komponent i næsten alle produktionsprocesser i industrien og fremstillingssektoren og derfor er vi at finde inden for mange anvendelsesområder og sektorer. Vores systemer tørrer f.eks. chokoladebelægningen på kiks, holder luften i produktionshaller ren, køler arbejdsstykker til videre forarbejdning, understøtter effektiv behandling af drikkevand og meget mere.

Elektror beskæftiger i øjeblikket i alt ca. 450 medarbejdere på hovedkontoret i Ostfildern (Landkreis Esslingen), på en lang række internationale salgssteder og på produktionsstederne i Waghäusel (D), Plüderhausen (D) og Chorzów (PL).